Държавен вестник, бр. 75, 2014 г., стр. 27

БРОЙ  75	
Д Ъ Р Ж А В Е Н  В Е С Т Н И К 	
СТР.  27  
• диагностицира моментното състояние на 
нокътната структура и кожата на ръцете или 
краката за прилагане на подходяща и безопасна 
за здравето услуга; 
• консултира клиентите при избора на услуга; 
• предоставя услугите маникюр, педикюр и 
ноктопластика; 
• поддържа удължените нокти периодично 
чрез коригиране и балансиране; 
• прави козметични корекции при проблемни 
нокти по специално разработени методики; 
• лакира и декорира ноктите на ръцете или 
краката; 
• познава и прилага установените стандарти 
за обслужване в сектора „Услуги за личността“;
• дава препоръки и консултира клиента как 
да се грижи за ръцете и краката в домашни 
условия.
Всички трудови дейности той извършва в 
съответствие с изискванията на нормативните 
документи за работа с козметични препарати в 
обекти с обществено предназначение.
Mаникюрист-педикюристът с втора степен на 
професионална квалификация трябва да умее да 
осъществява ефективна комуникация с клиен­
тите, да проявява отговорност, комбинативност, 
дискретност, правилна преценка и умение за взе­
мане на бързо и адекватно решение за избор на 
най-подходящата услуга съобразно изискванията 
и предпочитанията на клиента; да умее да създа­
ва различни модели на декорация, да проявява 
творчество и оригиналност при художественото 
оформление на маникюра и педикюра.
Приятният външен вид и високата обща 
култура са от голямо значение за качеството на 
обслужване на клиентите. Предвид спецификата 
на професията, особено при работа в туристи­
чески центрове и круизни кораби, маникюрист-
педикюристът трябва да владее на необходимото 
професионално ниво чужд език.
Mаникюрист-педикюристът с трета степен по 
специалността „Организация и технология на 
маникюрната и педикюрната дейност“ извършва 
следните основни трудови дейности:
• създава технологии за процедурите в мани­
кюрната и педикюрната дейност;
• организира и следи за прилагането на тех­
нологиите при упражняване на маникюрна и 
педикюрна дейност с цел осигуряване високо 
качество на услугите, предлагани в салона; 
• създава правила в съответствие с норма­
тивните документи за здравословни и безопасни 
условия на труд и носи отговорност за тяхното 
спазване;
• контролира външния вид и спазването на 
изискванията за работно облекло на персонала 
в салона;
• създава правила в съответствие с норматив­
ните документи и носи отговорност за правил­
ното и безопасно изхвърляне на течни и твърди 
отпадъци по време на работа;
• познава съвременните технологии и избира 
подходящи апарати, инструменти и продукти за 
качествено и безопасно извършване на услугите;
• организира въвеждането на иновационни 
технологични решения в областта на услугите, 
които се предоставят в рамките на професията;
• изготвя разходни норми за време на из­
пълнение на услуга и влагане на продукти и 
консумативи;
• създава условия за работа в екип, проявява 
коректност и лоялност.
Маникюрист-педикюристът трябва да спазва 
изискванията за здравословни и безопасни усло­
вия на труд (ЗБУТ) и да опазва околната среда. 
Маникюрист-педикюристът трябва стриктно 
да спазва технологията на всяка услуга, гаран­
тираща опазване на здравето на клиента. Той 
полага необходимите грижи за инструментите и 
за оборудването в салоните за предоставяне на 
услугите. Спазва техническите изисквания при 
използването на машини и съоръжения.
Маникюрист-педикюристът упражнява дей­
ността си в салони за красота на обособени 
маникюрни и педикюрни работни места, в спе­
циализирани маникюр/педикюрни салони, на 
обособени работни станции в търговски обекти 
и круизни кораби или предлага услугата по домо­
вете на клиентите. Местата, където се предлагат 
услугите, трябва да отговарят на нормативните 
изисквания, регламентирани в Наредба № 15 от 
1987 г. за хигиенните изисквания за бръснарските, 
фризьорските и козметичните салони, издадена 
от Министерството на народното здраве и со­
циалните грижи (ДВ, бр. 77 от 1987 г.).
Работното време на маникюрист-педикюриста 
е с нормална продължителност в съответствие 
с разпоредбите на Кодекса на труда.
В своята професионална дейност той използва 
следните предмети и средства на труда: козме­
тични продукти; инструменти и оборудване за 
маникюр и педикюр; работно облекло, лични 
предпазни средства. Упражняващите специал­
ността „Организация и технология на маникюр­
ната и педикюрната дейност“ използват компютри 
със съответни програмни пакети, подпомагащи 
дейностите по организация, координация и отчет 
на дейностите в салона. 
2.2. Възможности за продължаване на про­
фесионалното обучение
Придобилите втора степен на професионал­
на квалификация по специалността „Маникюр, 
педикюр и ноктопластика“ могат да продължат 
обучението си за придобиване на трета степен 
на професионална квалификация по специалност 
„Организация и технология на маникюрната и 
педикюрната дейност“. 
След придобиване на трета степен на про­
фесионална квалификация по специалността 
„Организация и технология на маникюрната 
и педикюрната дейност“ обучаваният може да 
продължи обучението си за придобиване на чет­
върта степен на професионална квалификация 
по специалността „Инструкторска дейност по 
маникюр и педикюр“ от професия „Инструктор“ 
от Списъка на професиите за професионално 
образование и обучение.
Придобилите втора и трета степен на про­
фесионална квалификация по професията „Ма­
никюрист-педикюрист“ могат да повишават 
квалификацията си чрез обучение в курсове и 
семинари, участие в конференции, специализи­
рани национални и международни изложения, 
състезания и конкурси, работни срещи и други 
прояви, организирани от бранша. 
2.3. Възможности за професионална реали­
зация съгласно Националната класификация на 
професиите и длъжностите (НКПД – 2011), утвър­